Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 221/14/5508	Ružomberok, 3.10.2014
EEČ : 2-42-130-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX 
	sídlo organizácie: XXXXX
4.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 275,82 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: TROJLÍSTOK, Centrum sociálnych služieb, Riadok 8, 034 01 Ružomberok, IČO: 00647802 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Ružomberok pod spisovou značkou ORP-357/OO-RK-2014.
dňa 10.06.2014 v čase okolo 00.30 h, v Ružomberku na ul. XXXXX 2043/2, v priestoroch Pivárne Centrum - Herňa, počas otváracích hodín uvedenej prevádzky, najskôr verbálne nadávkami a potom fyzicky napadol XXXXX, nar. XXXXX v Ružomberku, trv. bytom XXXXX, XXXXX XXXXX, tak že ju chytil za ruku a nechcel ju pustiť, keď sa mu vytrhla niekoľko krát ju udrel dlaňami po hlave, načo pred ním začala utekať a on ju naháňal po pohostinstve, pričom po nej hodil fľašu piva a kabelku, kde sa jej zastala obsluha pohostinstva XXXXX, nar. XXXXX v Ružomberku, trv. bytom XXXXX, ktorá na neho zakričala, aby sa upokojil, načo XXXXX prešiel za barový pult a niekoľkými údermi rukami do hlavy napadol XXXXX, následne za barový pult prišla aj XXXXX, ktorá sa XXXXX snažila od XXXXX odtiahnuť, kde tento ju stiahol do rohu za barom a tam ju niekoľko krát udrel päsťami do oblasti hlavy, potom vyšiel spoza baru za XXXXX, ktorá tiež medzi tým vyšla spoza baru do priestorov pohostinstva, kde ju zvalil na lavicu a začal ju škrtiť, pričom po chvíli prestal, čím XXXXX nespôsobil zranenia, ktoré by si vyžiadali lekárske ošetrenie, XXXXX spôsobil zranenia s obmedzením v obvyklom spôsobe života v trvaní 9 dní, spoločnosti XXXXX XXXXX XXXXX, XXXXX, IČO: XXXXX, spôsobil škodu rozbitím troch sklených popolníkov, troch dvojdecových pohárov a pivovej fľaše vo výške 30,- Eur a spoločnosti Všeobecná zdravotná poisťovňa, a.s., XXXXX, 850 05 XXXXX, IČO: 35 937 874, škodu vo výške 45,82 Eur 

Odôvodnenie: 
Uznesením povereného príslušníka Obvodného oddelenia PZ v Ružomberku z 27.06.2014, ČVS: ORP-357/OO-RK-2014, bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, nar. XXXXX XXXXX okres XXXXX, prechodne bytom Penzión Alžbetka, XXXXX, XXXXX, pre prečin výtržníctva podľa § 364 ods. 1 písm. a) Trestného zákona na tom skutkovom základe, ako je to uvedené vo výrokovej časti tohto uznesenia. Skutok sa v ďalšom konaní právne posudzoval aj ako prečin ublíženia na zdraví podľa § 156 ods. 1 Trestného zákona.

Preskúmaním príslušného spisového materiálu som zistil, že v predmetnej veci sa koná o prečinoch, pre ktoré zákon ustanovuje trest odňatia slobody, ktorého horná hranica neprevyšuje hranicu päť rokov ustanovenú § 220 ods. 1 Trestného poriadku.

Obvinený a poškodení uzavreli pred mediačným a probačným úradníkom na Okresnom súde XXXXX dňa 24.09.2014 Zmier, v rámci ktorého obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, pričom dňa 24.09.2014 a 30.09.2014 nahradil všetkým poškodeným škodu spôsobenú trestným činom v celej požadovanej výške v súhrne 275,82 Eur. 

Dňa 25.09.2014 obvinený vložil na účet Okresnej prokuratúry XXXXX peňažnú sumu určenú na všeobecne prospešné účely vo výške 100,- Eur, pričom 50,- Eur je určených pre TROJLÍSTOK, Centrum sociálnych služieb, Riadok 8, 034 01 XXXXX, IČO: 00647802, a 50,- Eur pripadá štátu na peňažnú pomoc obetiam trestnej činnosti. Táto suma je primeraná závažnosti spáchaného prečinu.

Obvinený a poškodení s týmto spôsobom vybavenia veci vyslovili súhlas.
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2 Tr. por.).

JUDr. Štefan Tomaško
prokurátor